CELEX: 32011D0420
Language: hu
Date: 2011-07-12 00:00:00
Title: 2011/420/EU: A Tanács határozata ( 2011. július 12. ) az Európai Unió és a São Tomé és Príncipe Demokratikus Köztársaság közötti halászati partnerségi megállapodással előírt halászati lehetőségek és pénzügyi ellentételezés megállapításáról szóló jegyzőkönyv megkötéséről

19.7.2011   
            
            
               HU
            
            
               Az Európai Unió Hivatalos Lapja
            
            
               L 188/1
            
         A TANÁCS HATÁROZATA
   (2011. július 12.)
   az Európai Unió és a São Tomé és Príncipe Demokratikus Köztársaság közötti halászati partnerségi megállapodással előírt halászati lehetőségek és pénzügyi ellentételezés megállapításáról szóló jegyzőkönyv megkötéséről
   (2011/420/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben a 218. cikke (6) bekezdése a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:
   
               (1)
            
            
               2007. július 23-án a Tanács elfogadta a São Tomé és Príncipe Demokratikus Köztársaság és az Európai Közösség közötti halászati partnerségi megállapodás megkötéséről szóló 894/2007/EK rendeletet (1) (a továbbiakban: a megállapodás). A halászati lehetőségeket és a megállapodásban meghatározott pénzügyi ellentételezést megállapító jegyzőkönyvet (a továbbiakban: a korábbi jegyzőkönyv) csatolták e határozathoz. A korábbi jegyzőkönyv 2010. május 31-én hatályát veszti.
            
         
               (2)
            
            
               Következésképpen az Unió tárgyalásokat folytatott a São Tomé és Príncipe Demokratikus Köztársasággal a partnerségi megállapodásnak (2) a halászati lehetőségeket és a pénzügyi ellentételezést megállapító új jegyzőkönyvéről (a továbbiakban: a jegyzőkönyv), amely a halászat tekintetében a São Tomé és Príncipe felségterületéhez vagy joghatósága alá tartozó vizeken halászati lehetőségeket biztosít az uniós hajóknak.
            
         
               (3)
            
            
               E tárgyalások eredményeképpen a Felek a jegyzőkönyvet 2010. július 15-én parafálták.
            
         
               (4)
            
            
               A 2011. február 24-i 2011/296/EU tanácsi határozattal (3) összhangban a jegyzőkönyvet aláírták, és azt ideiglenesen alkalmazni kell.
            
         
               (5)
            
            
               Az új jegyzőkönyvet meg kell kötni,
            
         ELFOGADTA EZT A HATÁROZATOT:
   1. cikk
   Az Európai Unió és a São Tomé és Príncipe Demokratikus Köztársaság közötti halászati partnerségi megállapodással előírt halászati lehetőségek és pénzügyi ellentételezés megállapításáról szóló jegyzőkönyv (a továbbiakban: a jegyzőkönyv) aláírását – megkötésére is figyelemmel – az Unió nevében a Tanács jóváhagyja (4).
   2. cikk
   A Tanács elnöke felhatalmazást kap, hogy kijelölje a jegyzőkönyv 14. cikkében előírt, az Uniót jogilag kötelező értesítés megtételére jogosult személy(eke)t (5).
   3. cikk
   Ez a határozat az Európai Unió Hivatalos Lapjában történő kihirdetésének napján lép hatályba.
   
      Kelt Brüsszelben, 2011. július 12-én.
      
         
            a Tanács részéről
         
         
            az elnök
         
         J. VINCENT-ROSTOWSKI
      
   
   
      (1)  HL L 205., 2007.8.7., 35. o.
   
      (2)  HL L 205., 2007.8.7., 40. o.
   
      (3)  HL L 136., 2011.5.24., 4. o.
   
      (4)  A jegyzőkönyvet az aláírásáról szóló határozattal együtt az Európai Unió Hivatalos Lapjában kihirdették.
   
      (5)  A jegyzőkönyv hatálybalépésének napját a Tanács Főtitkársága az Európai Unió Hivatalos Lapjában közzéteszi.